vanden goidshuse van gruenedale en
wouten van kareloe
Het sijn comen in rechte inde voir meyer en scepen van loven inde banc
aldair wouter van kareloe van bruessel als wittich momboir en vader
jans wouters en joffr katline en magriete sijnre kijnde noch onder
hoir dage sijnde die voir meye en scepen van loven gegoet ende
gheerft sijn inde goede hier nae bescreve ierst in iii dachmael
lands gelegen opten viertschoef inde pchie van leefdale tusschen
de goede des godshuys van gruenedale en de goede der joffr van
hondsberge It in een dachmael lands gelege inde voirs pchie ter
stat geheten inde cappansdelle tusscen de goede zweeder was en
de goede des voirs goidshuys van gruenedale in deen zijde ende
brueder gielise vanden broeke convers pfess des voirs goidsh van
gruenedale inden name en van wegen en gemechticht vande
selve goidsh van gruenedale in dande dair de voirs wouter
van kareloe als vad en wittich momboir der voirs sijnre kijnder
versocht en dede versueke bij sine voirspreke datme hem nae inhebbe
vand voirs goedingen houden woude inde voirs goede dair op de voirs
brueder gielijs inden name vande voirs godshuse van gruenedale een aen
sprake dede totten voirs goeden seggende openbairlic met veel notablle
worden dat de voirs goede den voirs goidshuyse van gruendale ovveel
jae toebehoirt hadden als hoir pper erve en dat jan wilen snoeck
de voirs goede als des voirs goidshuys goede en erve vande selve godshuse
in pachtingen gehoude hadde met veel meer en anden reden die
de voirs brueder gielijs van des voirs goidshuys wege boet te thoene
hopende en seggende soe wair hij die gethoene conste dat den voirs
godshuse van gruenedale dan de voirs goede volgen souden dair
op de voirs wouter van kareloe alrehande redene dede seggen ende
besundt dat hem alsulken aensprake nae inhebbe van sijnre voirs
goedingen aen de voirs goede gheen onstade doen en soude mids
dat de voirs goede den voirs janne snoeck toe te behoen plaghen
en des waer hij wael getroest tot den vonisse der scepen van
loven Op dwelc de meyer van loven maende de scepene
van loven die wijsden voirseen vonnisse den voirs brueder gielise
tot sijnen bethoon Ten daghe van thoenisse thoende de voirscr